**NÉMET NYELV 5-8.**

**5-6. évfolyam**

Az 5. évfolyam megkezdésekor a tanulók már legalább egy év nyelvtanulási tapasztalattal rendelkeznek. Hozzászoktak a célnyelvi óravezetéshez, megértik az órai tevékenységekre vonatkozó rövid, egyszerű utasításokat, tudják, hogy léteznek olyan iskolai és iskolán kívüli helyzetek, feladatok, amelyeket csak akkor képesek sikerrel megoldani, ha megfelelő idegennyelv-ismerettel rendelkeznek. Már ismernek hangzó és írott célnyelvi szövegeket, megtették az első lépéseket az idegen nyelvi interakció és az összefüggő beszéd területén. Elkezdték az írást az idegen nyelv tanulásának szolgálatába állítani, és egyszerű formában használják az önkifejezés eszközeként is. A korosztály igényei és szükségletei szerint alakított idegennyelv-oktatás keretében megtapasztalták a játékos nyelvtanulás örömét. A feldolgozott tartalmak révén lehetőségük nyílt bepillantani egy, a sajátjukhoz részben hasonló, részben attól eltérő kultúrába. A pozitív visszajelzések önbizalmat adtak nekik, és néhány alapvető nyelvtanulási stratégia elsajátításával megtették az első lépéseket az önálló nyelvtanulóvá válás útján.

Az 5–6. évfolyamon folytatódó nyelvoktatás legfontosabb célja az, hogy a tanulók változatlanul kedvet érezzenek a nyelvtanulás iránt, és örömüket leljék a nyelvvel való foglalkozásban, valamint hogy ébren maradjon kíváncsiságuk az idegen nyelvet beszélő emberek és kultúrájuk iránt, nyitottak maradjanak az új ismeretek, tapasztalatok befogadására.

A nyelvelsajátítás területén a korábbiakhoz hasonlóan fontos cél a beszédértés és a beszédkészség fejlesztése, de ebben az életkorban fokozatosan felzárkózik melléjük az olvasott szöveg értése és az írás is. A készségek fejlesztése komplex módon történik, úgy, ahogy azok a valós kommunikációs helyzetekben természetes módon összekapcsolódnak. Az idegen nyelv elsajátítása továbbra is minden esetben kontextusba ágyazva, konkrét beszédhelyzetek során történik, melyekben a verbális és a nem verbális elemek természetes egységet alkotnak.

A motiváció fenntartása érdekében fontos, hogy a tanulók a fejlettségi szintjüknek megfelelő, változatos, érdekes és értelmes, kihívást jelentő tevékenységek során sajátítsák el az idegen nyelvet. A témakörök részben ugyanazok, mint az előző fejlesztési szakaszban, de bővülnek és mélyülnek, azzal párhuzamosan, ahogy a tanulók érdeklődése alakul, igényeik, szükségleteik változnak. További témák is feldolgozásra kerülnek, amelyek összhangban állnak a NAT-ban szereplő más műveltségi területek, tantárgyak tartalmaival. A „Témakörök” táblázatban megjelölt kapcsolódási pontok segítenek megtalálni azokat a területeket, ahol megvalósítható a tantárgyakon átívelő – akár közös projektek keretében történő – tanulás.

Az 5–6. osztályban jelentősen bővül a tanulók szókincse. A nyelvtani szerkezeteket továbbra is kontextusba ágyazva sajátítják el, de fokozatosan felébred az érdeklődésük a célnyelv szabályrendszere és az anyanyelvükhöz hasonló, illetve attól eltérő nyelvi jelenségek iránt. Örömüket lelik a szabályszerűségek felfedezésében, de a szabályok ismerete csak csekély mértékben segíti nyelvi fejlődésüket. A helyes nyelvhasználat elsajátításában nagy szerepe van a nyelvi input minőségének és mennyiségének, valamint a tanulói megnyilatkozások esetében a pozitív tanári visszajelzésnek.

Ebben a szakaszban is fontos célkitűzés, hogy a tanulók idegen nyelvi kompetenciájának fejlesztése szoros összefonódásban és kölcsönhatásban történjen a fejlesztési szakaszra vonatkozó nevelési célokkal és más kulcskompetenciák fejlesztésével, elsősorban az anyanyelvi kommunikációval, a szociális kompetenciával, az esztétikai-művészeti tudatossággal és kifejezőképességgel, valamint az önálló tanulással. Fokozatosan egyre nagyobb szerepet kap a digitális kompetencia, hiszen az IKT-eszközök használata idegen nyelven is az információszerzés és információcsere korszerű és hatékony eszköze.

|  |  |
| --- | --- |
| **Fejlesztési egység** | **Hallott szöveg értése: órakeret folyamatos** |
| **Előzetes tudás** | Aktív részvétel az órai tevékenységekben, a célnyelvi óravezetés követése, az egyszerű tanári utasítások és kérdések, valamint a korábban feldolgozott szövegek megértése, begyakorolt rövid párbeszédek folytatása, minta alapján egyszerű szövegek alkotása. |
| **A tematikai egység nevelési-fejlesztési céljai** | A kissé komplexebb formában elhangzó és kevesebb nonverbális elemmel támogatott célnyelvi óravezetés követése;  az osztálytermi tevékenységekhez kapcsolódó, kevesebb nonverbális elemmel támogatott és bővülő szókinccsel megfogalmazott, de továbbra is rövid, egyszerű tanári utasítások megértése;  az ismert témákhoz kapcsolódó, egy-egy rövid mondatból álló kérdések, néhány rövid mondatból álló megnyilatkozások megértése;  a mindennapi témakörökben elhangzó rövid, egyszerű szövegekben az ismerős szavak, fordulatok felismerése, ezekből következtetés a szövegek témájára;  a megértést segítő feladatokra támaszkodva a lényeg és néhány konkrét információ kiszűrése ismert témájú rövid, egyszerű szövegekből;  néhány, a megértést segítő alapvető stratégia egyre önállóbb alkalmazása. |
| **A fejlesztés tartalma** | |
| A kissé komplexebb formában elhangzó és kevesebb nonverbális elemmel támogatott célnyelvi óravezetés növekvő biztonsággal történő követése (pl. osztálytermi rutincselekvések, a közös munka megszervezése, eszközhasználat).  Rövid, egyszerű tanári utasítások alaposabb és biztosabb megértése (pl. játékos feladatok; manuális tevékenységek; mozgásos, játékos tevékenységek).  A tanulóhoz közel álló, ismert témákról szóló rövid kérdések és néhány rövid mondatból álló szövegek megértése.  Az életkornak megfelelő, ismert témakörökhöz kapcsolódó, rövid, egyszerű autentikus szövegek bemutatásának aktív követése; a tanult nyelvi elemek felismerése a szövegekben, következtetések levonása a témára, lehetséges tartalomra vonatkozóan; a szöveg lényegének kiszűrése megértést segítő, változatos feladatok segítségével.  A megértés során egyre tudatosabb támaszkodás a hallott szövegeket kísérő nonverbális elemekre (pl. képek, képsorok, tárgyak, testbeszéd, hanglejtés) és a beszédhelyzetre.  Tanári ösztönzésre a hallott szövegből kiszűrt információk egyre tudatosabb összekapcsolása a témával kapcsolatos egyéb ismeretekkel, és ezek alapján következtetések levonása a tartalomra vonatkozóan.  Különböző beszélők egyre biztosabb megértése, amennyiben azok a célnyelvi normának megfelelő vagy ahhoz közelítő kiejtéssel, a tanuló nyelvi szintjéhez igazított tempóban, szükség esetén szüneteket tartva és a lényegi információkat hangsúlyozva, megismételve beszélnek.  *A fenti tevékenységekhez használható szövegfajták, szövegforrások*  Dalok, versek, képekkel illusztrált mesék és történetek, kisfilmek, animációs filmek, a korosztálynak szóló egyéb hangzó anyagok, tanárral, tanulótársakkal, célnyelvi országokból érkező személyekkel folytatott rövid párbeszédek, tanári beszéd. | |

|  |  |
| --- | --- |
| **Fejlesztési** **egység** | **Szóbeli interakció: órakeret folyamatos** |
| **Előzetes tudás** | Részvétel interakciót igénylő tevékenységekben, egyszerű nyelvi eszközök alkalmazásával. |
| **A tematikai egység nevelési-fejlesztési céljai** | A beszédszándék kifejezése egyszerű nyelvi eszközökkel, bővülő szókinccsel és nonverbális elemekkel támogatva;  egyszerű kérdések feltevése ismert témákról, illetve válaszadás egyszerű nyelvi eszközökkel a hozzá intézett kérdésekre;  rövid beszélgetés folytatása ismert témákról, egyszerű nyelvi eszközökkel, begyakorolt beszédfordulatokkal;  rövid beszélgetés folytatása a társakkal a tanult témákról;  rövid, egyszerű szövegek közös előadása; az ismert szöveg célnyelvi normákhoz közelítő kiejtése, helyes intonációval és megfelelő beszédtempóban. |
| **A fejlesztés tartalma** | |
| A mondanivaló nonverbális elemekkel (pl. testbeszéddel, hanglejtéssel, vizuális eszközökkel) támogatott kifejezése bővülő szókinccsel, egyszerű nyelvi eszközökkel.  Rövid válaszokkal, cselekvéssel való reagálás ismert témákhoz vagy osztálytermi szituációkhoz kapcsolódó, egyszerű nyelvi eszközökkel megfogalmazott kérdésekre, kérésekre, felszólításokra.  Egyszerű kérdések feltevése ismert témákhoz, osztálytermi szituációkhoz, egyéni szükségletekhez kapcsolódva.  Egyszerű nyelvi eszközöket és nonverbális elemeket tartalmazó rövid párbeszéd eljátszása társakkal.  Kommunikálás begyakorolt beszédfordulatokkal (pl. bemutatkozás, bemutatás, üdvözlés, köszönés, alapvető információ kérése és adása saját magáról, társairól, közvetlen környezetéről, különböző dolgok kérése és adása, tetszés, nemtetszés kifejezése).  Meg nem értés esetén nonverbális elemekkel, pl. testbeszéddel támogatott ismétlés, magyarázat kérése.  Néhány egyszerű, a beszélgetés strukturálása szempontjából fontos elem megismerése és alkalmazása (pl. beszélgetés kezdeményezése, figyelemfelhívás).  Hallott, látott jelenségekre (pl. váratlan osztálytermi történésekre, időjárással kapcsolatos megfigyelésekre) való reagálás egyszerű nyelvi eszközökkel.  Aktív részvétel dalok, mondókák, versek, mesék, történetek előadásában, szóbeli nyelvi játékokban; nonverbális elemekkel támogatott történet elmondásába való bekapcsolódás az ismert szavak, kifejezések, beszédfordulatok szintjén.  *A fenti tevékenységekhez használható szövegfajták, szövegforrások*  Dalok, mondókák, versek, mesék, illusztrált történetek, mozgással kísért rövid cselekvéssorok, kérdések, rövid párbeszédek, dramatizált jelenetek, néhány mondatos leírások, egyszerű felszólítások, kérések, információ hiányán, illetve különbözőségén alapuló szövegek. | |

|  |  |
| --- | --- |
| **Fejlesztési** **egység** | **Összefüggő beszéd: órakeret folyamatos** |
| **Előzetes tudás** | Néhány összefüggő mondat elmondása önmagáról és a tanult témákról. A megismert versek, mondókák felidézése. |
| **A tematikai egység nevelési-fejlesztési céljai** | Rövid, egyszerű szövegek elmondása, illetve párbeszéd előadása társaival közösen, tanári segítséggel;  egyszerű nyelvi eszközökkel megfogalmazott, összefüggő leírás adása saját magáról és a környezetében előforduló tárgyakról, élőlényekről, eseményekről;  néhány egyszerű nyelvtani szerkezet és mondatfajta használata;  a szavak, szócsoportok, egyszerű cselekvések, történések összekapcsolása kötőszavakkal;  munkájának bemutatása egyszerű nyelvi eszközökkel;  ismert szöveg elmondása a célnyelvi normához közelítő kiejtéssel, intonációval és beszédtempóban. |
| **A fejlesztés tartalma** | |
| Gyermekirodalmi mű (pl. vers, dal, mese), történet, cselekvéssor közös vagy önálló előadása társak, másik osztály, szülők vagy tanárok részére.  Felkészülést követően nonverbális elemekkel támogatott egyszerű nyelvi eszközökkel, begyakorolt beszédfordulatokkal megfogalmazott szerepjáték előadása társakkal.  Minta alapján, tanári segítséggel összefüggő szöveg alkotása; szavak, szócsoportok, cselekvéssorok összekapcsolása egyszerű kötőszavakkal (pl. és, de, azután).  Egyénileg vagy csoportban létrehozott alkotás, tárgy rövid bemutatása és értékelése (pl. közös plakát készítése, kiállítása, szóbeli bemutatása és értékelése).  Tanári példa vagy autentikus hangzóanyag hallgatása és együttes elmondása után közös vagy önálló ismétlés; a kiejtés, intonáció, hangsúly, ritmus játékos gyakorlása (pl. hangerő vagy hangszín változtatásával, érzelmek kifejezésével, ritmushangszerek vagy mozgás kíséretével).  *A fenti tevékenységekhez használható szövegfajták, szövegforrások*  Dalok, versek, mesék, rövid történetek, cselekvéssorok, leírások (pl. tanulói munka bemutatása), rövid szerepek, interaktív feladatok. | |

|  |  |
| --- | --- |
| **Fejlesztési** **egység** | **Olvasott szöveg értése: órakeret folyamatos** |
| **Előzetes tudás** | Részvétel olvasást igénylő nyelvi tevékenységekben, ismert szavak, rövid szövegek elolvasása. |
| **A tematikai egység nevelési-fejlesztési céljai** | A megértést segítő elemekre támaszkodva felismeri és megérti az egyszerű szövegekben az ismert nevek, szavak és mondatok felismerése és megértése;  a különböző műfajú, egyszerű, autentikus szövegek lényegének megértése;  egyszerű, autentikus szövegekből néhány alapvető információ kiszűrése;  az olvasott szövegre vonatkozó egyszerű feladatok elvégzése;  a készségek, képességek kreatív használata az olvasott szövegek értelmezéséhez;  érdeklődés kialakítása a célnyelvi kultúra irodalmi, művészeti alkotásai iránt. |
| **A fejlesztés tartalma** | |
| Rövid, hétköznapi szövegekben ismerős nevek, szavak és egyszerű fordulatok felismerése.  Írott szöveggel kapcsolatos tevékenységek végzése (pl. leírás alapján illusztráció készítése, képek sorba rendezése, szövegrészlettel való párosítása).  Egyszerű, különböző műfajú szövegek olvasása, lényegük megértése, a szövegek feladatokon keresztül történő feldolgozása.  Különböző műfajú szövegek (pl. versek, mesék, történetek, fabulák, viccek) közös olvasása.  Egyszerű, informatív szövegből (pl. brosúrából, menetrendből, utcai táblákról, feliratokról) tárgyszerű információ szerzése.  Rövid, egyszerű, írott instrukciók követése képek segítségével (pl. játék összerakása, útbaigazítás).  Egyszerűsített nyelvezetű irodalmi alkotások olvasása (pl. versek, mesék, dalszövegek, novellák).  *A fenti tevékenységekhez használható szövegfajták, szövegforrások*  Történetek, hirdetések, plakátok, egyszerű katalógusok, egyszerű üzenetek, útleírások, képeslapok, feliratok, nyomtatványok hagyományos és online formában. | |

|  |  |
| --- | --- |
| **Fejlesztési** **egység** | **Íráskészség: órakeret folyamatos** |
| **Előzetes tudás** | Részvétel írást igénylő játékos nyelvi tevékenységekben, s ezek során rövid szavak, mondatok másolása. |
| **A tematikai egység nevelési-fejlesztési céljai** | Ismert témáról rövid, egyszerű mondatok írása;  Megadott mintát követve különböző műfajú és életkorának megfelelő témájú rövid szövegek alkotása;  írásbeli válaszadás személyes adatokra vonatkozó egyszerű kérdésekre;  a közösen feldolgozott olvasott szöveghez kapcsolódó írásbeli feladatok elvégzése;  részvétel írásbeli nyelvi játékokban;  a meglévő szókincs, tudás képes kreatív alkalmazása az őt érdeklő témájú, egyszerű szövegek írásához. |
| **A fejlesztés tartalma** | |
| Szavak és rövid szövegek másolása, illetve hallás utáni leírása.  Rövid mondatok írása egyszerű nyelvi szerkezetek felhasználásával (pl. napirend bemutatása, emberek, állatok, tárgyak jellemzése, képfeliratok készítése).  Különböző műfajú, egyszerű, rövid szövegek írása (pl. hagyományos vagy elektronikus képeslap, üdvözlőlap, meghívó, üzenet, SMS, e-mail).  Egyszerű, autentikus kérdőívek, adatlapok kitöltése.  Projektmunka készítése (pl. poszterek, hirdetések, faliújságok, tájékoztató táblák, ismertetők).  Az életkornak megfelelő irodalmi művek (pl. mesék, történetek) bizonyos elemeinek megváltoztatása, átírása.  Különböző típusú szövegek kreatív írása (pl. napló, dalszöveg, listaversek, szabadversek).  Egy-két mondatos üzenet, illetve bejegyzés írása internetes közösségi oldalon, blogban vagy fórumban.  *A fenti tevékenységekhez használható szövegfajták, szövegforrások*  Leírás, felirat, utasítás, képeslap, üdvözlőkártya, meghívó, üzenet, SMS, e-mail, levél, adatlap, bejegyzés, dalszöveg. | |

## **Témakörök az 5. évfolyamra**

Éves óraszám 111 óra

### **Otthon 12 óra**

Az otthon bemutatása, város és falu összehasonlítása.

Német és osztrák nagy városok bemutatása.

A lakás berendezési tárgyainak megismerése, ezek elhelyezése a lakásban.

Saját szobám berendezésének leírása.

### **Étkezés 20 óra**

Élelmiszerek, hozzávalók főzés során. Receptek, főzés, sütés.

Bevásárlás, mértékegységek. Kedvenc étel, ital bemutatása a csoportban.

Étlap feldolgozása, menü összeállítása. Házimunkák a konyhában.

### **Idő, időjárás, ruházat az időjárással összefüggésben 14 óra Családi ünnepek: születésnap a gyerekek körében 12 óra**

Az évszakok és a hónapok, a dátumok leírása. Születésnapi dalok és jókívánságok.

Ajándékötletek, a kapott ajándékok leírása.

Öltözködés. Kedvenc ruháim. Ruházati boltban vásárlás.

Ruházat leírása az egyes évszakokban, véleményalkotás ruhadarabokról.

### **Iskola, barátok 12 óra**

Iskolám, osztálytermünk. Iskolaszerek. Tanórán kívüli közös programjaink.

Az egyes tantárgyakhoz szükséges tanszerek, tankönyvek.

A tanórákon jellemző tevékenységek.

Az osztálytársak gyűjteményei, cserebere az iskolában.

### **Szabadidő, szórakozás** **22 óra**

Szabadidős tevékenységek, kedvenc időtöltésem. Közös időtöltés barátokkal.

Nyári élmények leírása, helyszínek és tevékenységek párosítása.

Programok szervezése, indokolás a barátoknak.

Reagálás programjavaslatra.

### **Barátok szerzése, bemutatása 19 óra**

Költözés, új lakóhelyen új barátokkal ismerkedés.

Barátok bemutatkozó leveleinek feldolgozása.  
Saját magunk bemutatkozó levelének elkészítése.

Interjú készítése külföldi gyerekek nevében.

|  |  |  |  |  |
| --- | --- | --- | --- | --- |
| **Fogalomkörök 5. évfolyam**  **PA 1 L 8-11, PA 2 L 1-2** | | | | |
| ***Fogalomkörök*** | | ***Fogalomkörök nyelvi kifejezései*** | | |
| ***Cselekvés, történés, létezés kifejezése*** | | | | |
|  | *Múltidejűség* | *Perfekt* | | *Was hast du zum Geburtstag bekommen? Die Inliner habe ich von Papa bekommen.* |
|  |  |  | |  |
|  | *Jövőidejűség* | *Futur (mit Präsens) Futur mit dem Verb werden* | | *Mama kommt am Donnerstag. Am Montag werden wir nach Mannheim fahren. Wirst du kommen?* |
| ***Modalitás*** | | | | |
|  | | *müssen, wollen möchten (Präsens)*  *wollen, können, müssen (Präteritum)* | *Sie müssen schon gehen.*  *Ich wollte ins Kino gehen. Möchtest du ein Eis essen? Ich konnte nicht lernen, ich musste Mutti in der Küche helfen.* | |
| ***Birtoklás kifejezése*** | | | | |
|  |  | *Verb haben*  *Possessivpronomen mein/e, dein/e* | | *Hast du Geschwister? Hast du Tiere zu Hause? Mein Vater heißt Werner. Wie heißt dein Hund?* |
| ***Térbeli viszonyok*** | | | | |
|  | *Irányok, helymeghatározás* | *Präpositionen(2)*  *Lokaladverbien(2)* | | *Die Kinder gehen auf den Sportplatz. Ich möchte in die Eisdiele gehen. Ich stelle die Vase auf den Tisch.* |
| ***Időbeli viszonyok*** | | | | |
|  | *Napok, évszakok* | *Präposotionen am, im* | | *im Herbst, im Frühling, am Donnerstag* |
|  | *Idópont, dátum* | *Ordnungszahlen* | | *am zehnten Juli* |

|  |  |  |  |
| --- | --- | --- | --- |
| ***Mennyiségi viszonyok*** | | | |
|  | *határozatlan mennyiség* | *alles, viel, wenig, nichts* | *Oma macht alles mit.* |
| ***Minőségi viszonyok*** | | | |
|  |  | *Jelzős sorszámnév* | *im ersten Stock* |
| ***Esetviszonyok*** | | | |
|  | *névszók a mondatban* | *Dativ(1)* | *neben dir, hinter mir*  *Er hilft dem Kind. Ich zeige dem Direktor die Turnhalle. Wir schicken der Lehrerin eine E-Mail.* |
| ***Szövegösszetartó eszközök*** | | | |
|  | *kötőszók*  *névmások* | *Konjunktionen*  *Pronomen* | *Kommst du denn mit? Das Planetarium ist doch so weit. Das kostet kein Geld.* |
| ***Tagadás*** | | | |
|  |  | *kein/keine/kein (Akk)* | *Ich habe keine Geschwister. Leider habe ich keine Tiere zu Hause.* |

## **Témakörök a 6. évfolyamra**

Éves óraszám 148,5 óra

### **A család mindennapi élete, házimunkák a családban, munkamegosztás otthon 35 óra**

Szokásos napi tevékenységek a gyerekek és a felnőttek körében.

Véleményalkotás a házimunkákról.

Interjú készítése a csoportban az otthoni házimunkákról.

Az előző nap eseményeinek elmesélése (tanulás, játék, házimunka).

Bevásárlás a családban, bevásárló lista értelmezése.

A vásárolt dolgok elpakolása otthon, rendrakás a lakásban és a gyerekszobában.

### **Téli és nyári sportolási lehetőségek, sí szünet, utazás, pihenés külföldön 20 óra**

Téli és nyári sportok bemutatása, téli programok a szünetben.

Készülődés a téli utazásra, meleg holmik, sílécek bepakolása.

Sportbaleset, segítségnyújtás, otthoni ápolás.

Csapatsportok leírása, ismerkedés a jéghoki liga csapataival.

Sporteredmények leírása, sorrend felállítása.

### **Iskola, barátok, tantárgyak, tanárok, bizonyítvány15 óra**

Az utolsó bizonyítvány leírása, kívánságok a jegyek terén a jövőre nézve.

Az idei és tavalyi évben tanult tantárgyak és tanárok leírása.

Az osztály ülésrendjének bemutatása rajzosan is.

Produktív szövegalkotással iskolánk bemutatása, interjú készítése.

### **Bevásárlás a piacon és a szupermarketben (élelmiszerek, játékok, ruhák) 20 óra**

Vásárlás, csere-bere a bolhapiacon az iskolában.

Érdeklődés az áruk ára iránt, véleményalkotás a az árukról.

Tombolajáték, az áru pontos leírása melléknevek segítségével.

### **Napirend, testápolás, egészséges életmód 20 óra**

Napirend tervezése és pontos megvalósítása.

Napok, napszakok, órák cselekvésekhez való kapcsolása.

Az otthoni reggeli testápolás fontossága, fogápolás.

Kozmetikai cikkek, márkák bemutatása képekkel.

### **Az ellopott bicikli története, barátok viselkedése a nehéz helyzetben 15 óra**

Cselekvés a lopás felfedezése után, rendőrségi bejelentés.

Jegyzőkönyv felvétele, rendőrök kérdéseinek megválaszolása.

Barátok segítése ilyen helyzetben: plakátok, utcai járókelők, bolhapiac.

Az ellopott tárgy keresése, a környék megfigyelése.

### **Fennmaradó órakeret 23,5 óra**

A tanév során tanult nyelvtani fogalomkörök gyakorlására fordítható.

|  |  |  |  |
| --- | --- | --- | --- |
| **Fogalomkörök 6. évfolyam**  **PA 2 L 3-10** | | | |
| ***Fogalomkörök*** | | ***Fogalomkörök nyelvi kifejezései*** | |
| ***Cselekvés, történés, létezés kifejezése*** | | | |
|  | *Jövőidejűség*  *Múltidejűség* | *Futur mit werden*  *Perfekt mit haben oder sein* | *Er wird in Wien in die Schule gehen.*  *Du hast gewonnen. Sie ist weggefahren. Was ist passiert? Die Kinder sind im Winter nach Italien gefahren.* |
| ***Térbeli viszonyok*** | | | |
|  | *Irányok, helymeghatározás* | *Präpositionen auf die Fragen Wohin? und Wo?*  *Lokaladverbien* | *Sie stehen vor der Halle. Ich stelle den Stuhl neben den Tisch. Ich lege den Teppich vor das Bett. Das Auto steht vor der Schule.*  *bei den Eltern* |
| ***Időbeli viszonyok*** | | | |
|  | *Időpont: napok, napszakok, órák*  *Gyakoriság* | *bis, am, im, um, von*  *immer, oft, selten, nie* | *bis halb acht, am Montag, im Sommer, von 2 bis halb 4* |

|  |  |  |  |
| --- | --- | --- | --- |
| ***Minőségi viszonyok*** | | | |
|  | *Melléknévragozás*  *Földrajzi nevek –er végződéssel* | *Was für?* | *Sir hat lange schwarze Haare Was kostet ein langer brauner Schal?*  *Berliner Fernsehturm, Leipziger Zoo, Lübecker Marzipan* |
| ***Esetviszonyok*** | | | |
|  | *névszók a mondatban*  *kettős esettel álló elöljárószók* | *Dativ*  *an, auf, hinter, in, neben,..* | *Wir helfen ihnen*  *Das Buch liegt auf dem Tisch.*  *Sie legt das Buch auf den Tisch.* |
| ***Szövegösszetartó eszközök*** | | | |
|  |  | *man* | *Man macht das allein.* |

# **7–8. évfolyam**

A 7–8. évfolyamon idegen nyelvet tanuló diákok A1 szintű nyelvtudással lépnek be a további nyelvtanulási folyamatba. Ez a Közös európai referenciakeret (KER) megfogalmazásában azt jelenti, hogy „alapszintű” és ezen belül „minimumszintű” nyelvismerettel rendelkeznek. Az előző fejlesztési szakaszokban, elsősorban osztálytermi keretek között, már számos olyan helyzetben kipróbálták magukat, amelyekben bizonyos feladatok megoldásához elengedhetetlenül szükségük volt a nyelvismeretre. Tisztában vannak azzal, hogy személyes boldogulásuk egyik fontos feltétele a használható nyelvtudás. Megismerkedtek különféle hallott és olvasott célnyelvi szövegekkel, fejlődött a beszédkészségük, és megtanulták, hogyan tudják az írást az idegen nyelv tanulásának szolgálatába állítani és egyszerű formában az önkifejezés eszközeként használni. A feldolgozott tartalmak révén bepillantottak egy idegen kultúrába, és lehetőségük nyílt azt összevetni a magyarral. A nyelvtanulás során kapott pozitív visszajelzések önbizalmat adtak nekik, és néhány alapvető nyelvtanulási stratégia elsajátításával megtették az első lépéseket az önálló nyelvtanulóvá válás útján.

A 7–8. évfolyamon folytatódó nyelvoktatás legfontosabb célja a tanulók idegen nyelvi kommunikatív kompetenciájának fejlesztése. Ez továbbra is szoros kölcsönhatásban történik az adott életkori szakaszra megfogalmazott nevelési célokkal, és más kulcskompetenciák fejlesztésével, elsősorban az anyanyelvi kommunikáció, a szociális kompetencia, az esztétikai-művészeti tudatosság és kifejezőképesség, valamint a hatékony, önálló tanulás területén. Egyre nagyobb szerepet kap a digitális kompetencia. A tanulás tartalmai révén további kapcsolódási pontok alakulnak ki a természettudományos és technikai kompetencia, valamint a munkaformák révén a kezdeményezőképesség fejlesztésével.

A nyelvi készségek fejlesztése komplex módon történik, úgy, ahogy azok a valós kommunikációs helyzetekben természetes módon összekapcsolódnak. A tanulók egyre több autentikus szövegfajtával ismerkednek meg, bővül a szókincsük, szélesedik nyelvtani ismereteik köre, egyre magabiztosabban tudják megvalósítani beszédszándékaikat. Amellett, hogy az új nyelvtani szerkezetekkel a korábbi fejlesztési szakaszokhoz hasonlóan továbbra is kontextusba ágyazva ismerkednek meg, egyre jobban érdeklik őket a nyelvben előforduló szabályszerűségek és az anyanyelvükhöz hasonló vagy attól eltérő nyelvtani jelenségek. A helyes nyelvhasználatban segítik őket azok a nyelvtani szabályok, amelyeket ők maguk fedeznek fel és fogalmaznak meg. Ugyancsak hathatós segítséget jelent számukra, ha gyakorlatot szereznek az önértékelés és a társértékelés módszereinek alkalmazásában, sikeres próbálkozásaik tudatosításában és hibáik felismerésében, önálló javításában. A helyes nyelvhasználat elsajátításában változatlanul nagy szerepe van a nyelvi input minőségének és mennyiségének, valamint a tanulói megnyilatkozások esetében a pozitív tanári visszajelzésnek.

A korábbi témakörök a 7–8. évfolyamon tovább bővülnek és mélyülnek azáltal, hogy a tanulók érdeklődése és igényei szerint új szempontokból kerülnek feldolgozásra. Ezek és az újonnan feldolgozásra kerülő témák is összhangban állnak a NAT-ban más műveltségi területeinek tartalmaival, és lehetővé teszik a tanulók számára, hogy a nyelv eszközével alaposabban, árnyaltabban megismerjék szűkebb és tágabb környezetüket. Ebben a fejlesztési szakaszban tovább bővül azoknak a nyelvtanulási stratégiáknak a köre, amelyeket a tanulók megismernek és alkalmaznak a nyelvórákon. Ezek fokozatos elsajátítása lehetővé teszi számukra, hogy az iskolán kívül is egyre inkább hasznosítsák, fejlesszék nyelvtudásukat.

**A fejlesztési szakasz célja, hogy a tanulók a 8. évfolyam végére elérjék a KER szerinti A2 szintet.**

|  |  |
| --- | --- |
| Fejlesztési egység | Hallott szöveg értése: órakeret folyamatos |
| Előzetes tudás | A1 nyelvi szint, azaz a gazdagodó nyelvi eszközökkel megfogalmazott célnyelvi óravezetés megértése, egyszerű, rövid, hangzó szövegekhez kapcsolódó feladatok megoldása. |
| A tematikai egység nevelési-fejlesztési céljai | Az osztálytermi tevékenységekhez kapcsolódó tanári utasítások megértése;  az ismert témákhoz kapcsolódó egyszerű kérdések és kijelentések megértése;  a tanult témakörökben elhangzó szövegekben a tanult szavak, szó- és beszédfordulatok felismerése, és ezekből következtetés a szövegek témájára, tartalmára;  az ismert témakörökben elhangzó szövegekben a beszélők gondolatmenetének követése;  a lényeg és néhány alapvető információ kiszűrése az ismert témakörökben elhangzó szövegekből, részben önállóan, részben a megértést segítő, változatos feladatokra támaszkodva;  néhány, a megértést segítő alapvető stratégia egyre önállóbb alkalmazása. |

|  |
| --- |
| A fejlesztés tartalma |
| Az ismert nyelvi elemekre támaszkodó, szükség szerint nonverbális elemekkel támogatott célnyelvi óravezetés folyamatos követése (pl. osztálytermi rutincselekvések, a közös munka megszervezése, eszközhasználat) és a tanári utasítások megértése.  Ismert témákhoz kapcsolódó rövid kérések és kijelentések megértése.  Az életkornak megfelelő, ismert témakörökhöz kapcsolódó, rövid, egyszerű autentikus szövegek bemutatásának aktív követése; a tanult nyelvi elemek felismerése; következtetés levonása a szövegfajtára, a témára és a lehetséges tartalomra vonatkozóan;  a szöveg lényegének, néhány konkrét információnak a kiszűrése megértést segítő, változatos feladatok segítségével.  Ismert témakörökben elhangzó rövid, egyszerű szövegekben a beszélők gondolatmenetének követése a tanult nyelvi eszközökre támaszkodva, a beszédhelyzetet figyelembe vételével.  Különböző beszélők egyre nagyobb biztonsággal való megértése, amennyiben azok a célnyelvi normának megfelelő vagy ahhoz közelítő kiejtéssel, a tanuló nyelvi szintjéhez igazított tempóban, szükség esetén szüneteket tartva és a lényegi információkat megismételve beszélnek.  *A fenti tevékenységekhez használható szövegfajták, szövegforrások*  Dalok, versek, képekkel illusztrált mesék és történetek, kisfilmek, a célnyelvi kultúrát bemutató multimédiás anyagok, a korosztálynak szóló egyéb hangzó anyagok; tanárral, tanulótársakkal, célnyelvi országokból érkező személyekkel folytatott rövid párbeszédek, tanári beszéd, interaktív feladatok. |

|  |  |
| --- | --- |
| Fejlesztési egység | Szóbeli interakció: órakeret folyamatos |
| Előzetes tudás | A1 nyelvi szint, azaz egyszerű nyelvi eszközökkel, begyakorolt beszédfordulatokkal folytatott kommunikáció. |
| A tematikai egység nevelési-fejlesztési céljai | Egyszerű és közvetlen információcserét igénylő feladatokban kommunikáció ismert témákról, egyszerű nyelvi eszközökkel, begyakorolt beszédfordulatokkal;  kérdésfeltevés kiszámítható, mindennapi helyzetekben, válaszadás a hozzá intézett kérdésekre, illetve rövid párbeszédek folytatása;  az első lépések megtétele a célnyelv spontán módon történő használata útján;  egyre több kompenzációs stratégia tudatos alkalmazása a megértetés, illetve a beszédpartner megértése érdekében;  törekvés a célnyelvi normához közelítő kiejtésre, intonációra és beszédtempóra. |

|  |
| --- |
| **A fejlesztés tartalma** |
| Tudatosan megválasztott nonverbális elemekkel támogatott mondanivaló kifejezése, egyre bővülő szókinccsel, begyakorolt beszédfordulatokkal, egyszerű nyelvi eszközökkel.  Egyszerű, tényszerű információk megszerzése és továbbadása.  Vélemény, gondolat, érzés kifejezése, illetve ezekre való rákérdezés egyszerű nyelvi eszközökkel.  Ismert témákhoz, mindennapi helyzetekhez vagy osztálytermi szituációkhoz kapcsolódó, egyszerű nyelvi eszközökkel megfogalmazott kérdések feltevése, kérések, felszólítások megfogalmazása, illetve az azokra történő válaszadás.  Részvétel ismert témákhoz, mindennapi helyzetekhez kapcsolódó rövid párbeszédben, beszélgetésben.  A célnyelv tudatos használata a tanórai tevékenységek során, spontán kommunikálás strukturált, előre látható szituációkban (pl. pár- vagy csoportmunka során társakkal).  Lehetőség esetén kapcsolatfelvétel, rövid társalgásban való részvétel, spontán kommunikálás célnyelvi beszélőkkel.  Beszélgetés során meg nem értés esetén ismétlés, magyarázat kérése, visszakérdezés alkalmazása, illetve szükség esetén a saját mondanivaló átfogalmazása, egyszerűsítése, pontosítása a kommunikáció fenntartása érdekében.  Néhány egyszerű, a beszélgetés strukturálása szempontjából fontos elem megismerése és alkalmazása (pl. a kommunikáció fenntartása, követése, lezárása).  Észlelt (hallott/látott) jelenségekre (pl. váratlan osztálytermi történésekre, helyzetekre) való reagálás egyszerű nyelvi eszközökkel.  *A fenti tevékenységekhez használható szövegfajták, szövegforrások*  Rövid párbeszédek, egyszerű társalgás, szerepjátékok, dramatizált jelenetek, kérdések, felszólítások, kérések, információ hiányán, illetve különbözőségén, véleménykülönbségen alapuló szövegek. |

|  |  |
| --- | --- |
| **Fejlesztési egység** | **Összefüggő beszéd: órakeret folyamatos** |
| Előzetes tudás | A1 nyelvi szint, azaz felkészülés után rövid szövegek elmondása. |
| A tematikai egység nevelési-fejlesztési céljai | Rövid, de egyre bővülő szókincs, egyszerű beszédfordulatok alkalmazásával, összefüggő beszéd saját magáról és közvetlen környezetéről;  munkája bemutatása egyszerű nyelvi eszközökkel;  rövid, egyszerű történetek mesélése;  egyszerű állítások, összehasonlítás, magyarázat, indoklás megfogalmazása;  egyszerű nyelvtani szerkezetek és mondatfajták használata;  a szavak, szócsoportok, egyszerű cselekvések, történések összekapcsolása lineáris kötőszavakkal, és az ok-okozati összefüggések kifejezése;  a megértést segítő legfontosabb stratégiák alkalmazása;  a célnyelvi normához közelítő kiejtés, intonáció és beszédtempó alkalmazása. |

|  |
| --- |
| A fejlesztés tartalma |
| Egyre bővülő szókinccsel, egyszerű nyelvi elemekkel megfogalmazott szöveg elmondása ismert témákról, felkészülés után.  Történet elmesélése, élménybeszámoló, előre megírt szerep eljátszása egyszerű nyelvtani szerkezetekkel, mondatfajtákkal.  Minta alapján összefüggő szöveg alkotása; szavak, szócsoportok, cselekvéssorok összekapcsolása egyszerű kötőszavakkal (pl. és, de, azután), illetve magyarázatok, indoklások, ok-okozati kapcsolatok kifejezése kötőszavakkal (pl. mert, ezért, tehát).  A mondanivaló jelentésének pontosítása, tisztázása a testbeszéd tudatos alkalmazásával.  Csoportos előadás vagy prezentáció jegyzetek alapján.  Önálló vagy csoportban létrehozott alkotás rövid bemutatása és értékelése (pl. közös plakát készítése, kiállítása, szóbeli bemutatása és értékelése).  Tanári példa vagy autentikus hangzóanyag meghallgatás utáni elismétlése, a célnyelvi normához közelítő kiejtés gyakorlása.  *A fenti tevékenységekhez használható szövegfajták, szövegforrások*  Rövid történetek, élménybeszámolók, szerepek, leírások (pl. képleírás, tanulói munka bemutatása), előadás, prezentáció, témakifejtés. |

|  |  |
| --- | --- |
| **Fejlesztési egység** | **Olvasott szöveg értése: órakeret folyamatos** |
| Előzetes tudás | A1 nyelvi szint, azaz közös feldolgozást követően egyszerű olvasott szövegek lényegének, tartalmának megértése. |
| A tematikai egység nevelési-fejlesztési céljai | Az ismerős témákról szóló rövid szövegek megértése;  az alapvető információk megtalálása az egyszerű, hétköznapi szövegekben;  az életkornak megfelelő témájú autentikus szövegek lényegének megértése, a szövegekből az alapvető információk kiszűrése;  az olvasott szövegekre vonatkozó feladatok elvégzése;  a készsége kreatív használata az olvasott szövegek megértéséhez, értelmezéséhez;  tájékozottság növelése a célnyelvi kultúráról;  az érdeklődés fokozása a célnyelvi kultúrába tartozó irodalmi, művészeti alkotások iránt. |

|  |
| --- |
| A fejlesztés tartalma |
| Rövid, egyszerű nyelvi eszközökkel, bővülő szókinccsel megfogalmazott szövegek megértése (pl. leírás, történet, párbeszéd a tanulóhoz közel álló témákról).  Lényeges információk megtalálása egyszerű szövegekben (pl. hirdetésben, prospektusban, étlapon és menetrendben, rövid újságcikkben, programfüzetben).  Egyszerű üzenetek, levelek, elektronikus üzenetek, SMS-ek, bejegyzések megértése.  Egyszerű használati utasítások, instrukciók megértése, követése.  Információszerzés hagyományos és elektronikus forrásokból.  Egyszerű, rövid történetek, mesék, versek és egyszerűsített célnyelvi irodalmi művek olvasása.  *A fenti tevékenységekhez használható szövegfajták, szövegforrások*  Ismeretterjesztő szövegek, egyszerűsített irodalmi szövegek, mesék, rövid történetek, versek, dalszövegek, cikkek a korosztálynak szóló újságokból és holnapokról, útleírások, hirdetések, plakátok, hagyományos és elektronikus nyomtatványok, internetes fórumok hozzászólásai, képregények, egyszerű üzenetek, képeslapok, feliratok, étlap, menetrend, egyszerű biztonsági előírások, magánlevelek. |

|  |  |
| --- | --- |
| Fejlesztési egység | **Íráskészség: órakeret folyamatos** |
| Előzetes tudás | A1 nyelvi szint, azaz ismert témáról rövid, egyszerű mondatok írása; mintát követve különböző műfajú és a tanulók életkorának megfelelő témájú szövegek alkotása. |
| A tematikai egység nevelési-fejlesztési céljai | Összefüggő mondatok írása a közvetlen környezettel kapcsolatos témákról;  az írás kommunikációs eszközként történő használata egyszerű interakciókban;  gondolatok kifejezése egyszerű kötőszavakkal összekapcsolt mondatsorokban;  a nyelvismeret kreatívan alkalmazása egyszerű szövegek írására az őt érdeklő, ismert témákról;  az alapvető írásbeli műfajok sajátos szerkezeti és stílusjegyeinek felismerése és követése. |
| **A fejlesztés tartalma** | |
| Szavak és rövid szövegek másolása és diktálás utáni leírása.  Egyszerű szerkezetű, összefüggő mondatok írása a tanuló közvetlen környezetével kapcsolatos témákról, különböző szövegtípusok létrehozása (pl. leírás, élménybeszámoló, párbeszéd).  Egyszerű szövegek írása kommunikációs céllal (pl. levél, üzenet, blogbejegyzés, fórumbejegyzés).  Egyszerű írásos minták követése, kreatív átdolgozása, aktuális, konkrét és személyes tartalmakkal való megtöltése (pl. egyszerű, személyes témákról minta alapján vers, dalszöveg, rap írása).  Gondolatok összekapcsolása egyszerű kötőszavakkal (pl. és, vagy, mert, de, ezért, azután).  Gyakori írásbeli műfajok legalapvetőbb szerkezeti és stílusjegyeinek követése saját írásmű létrehozása során (pl. megszólítás levélben, e-mailben, záró formula).  A mondanivaló közvetítése vizuális eszközökkel (pl. szövegkiemelés, internetes, vagy SMS-ben használt emotikon, rajz, ábra, diasor).  *A fenti tevékenységekhez használható szövegfajták, szövegforrások*  Leírás, ismertető, képaláírás, élménybeszámoló, párbeszéd, üzenet, levél, email, SMS, blogbejegyzés. | |

## **Témakörök a 7. évfolyamra**

Éves óraszám 111 óra

### **Család, barátok, ünnepek a családban (születésnap) 8 óra**

Családfa készítése rajzos formában, személyleírás.

Szokásos napi tevékenységek a családban és a baráti körben.

Születésnapi parti szervezése (bevásárlás, dekorálás, meghívás, ajándékvásárlás).

### **Otthon, természet, állatok 12 óra**

Lakóhelyem, tágabb környezetem bemutatása, falusi élet jellemzői.

Állatok gondozása egy gazdaságban (etetés, fejés).

Nevezetességek a célnyelvi országban, Melk bemutatása.

Közlekedés, táblák, tiltó és megengedő rendszabályok ismertetése.

### **Sport, sportesemények az iskolában, sportnap szervezése 22 óra**

Sportszerek, sportversenyek, eredmények. Különleges sportok.

Sportok télen és nyáron, egyénileg és csapatban.

Sport a mindennapokban, ill. a gyerekek életében.

Az orvosnál. Betegségek, testrészek, panaszok, rendelés az orvosnál.

Megfázás tüneteinek leírása, érdeklődés társunk hogyléte felől.

Biciklis baleset bemutatása, reagálás a helyzetre.

### **Hobbik, szabadidő, szórakozás, természetjárás, időjárás 30 óra**

Hobbik és kedvenc tevékenységek az osztályban.

Kirándulás, túra tervezése, tanösvény leírása.

Programjavaslatok, reagálás a javaslatra.

Időjárás tényezőinek leírása, programtervezés az időjárás tükrében.

### **Híres városok és nevezetességeik a célnyelvi országokban 10 óra**

Látnivalók, nevezetességek Bécsben.

Ország ismeret az adott ország vonatkozásában térképpel és internetes weboldalakkal.

Webkamerák követése a nevezetességek környékén.

### **Utazás, pihenés, nyári élmények 17 óra**

Vakáció, nyaralás, élmények a nyári szünidőben.

Utazás Ausztriában, Horvátországban, programok leírása.

Tájékozódás prospektusokból, szállás foglalása.

### **Fantázia és valóság 2 óra ill. folyamatosan a tanév sorév során**

Egy mese modern feldolgozásban. (Der Wolf und die sieben Punker)

### **Zene, művészetek 2 óra ill. folyamatosan a tanév során**

Múzeum, kiállítás (pl. Schönbrunn, Minipolis)

### **Fennmaradó órakeret 8 óra**

A tanult városok, azok nevezetességeinek bővebb bemutatására használható fel.

Kihasználandó a modern média nyújtotta lehetőségeket.

|  |  |  |  |
| --- | --- | --- | --- |
| **Fogalomkörök 7. évfolyam**  **PA 3 L 1-8** | | | |
| ***Cselekvés, történés, létezés kifejezése*** | | | |
|  |  | *es gibt* | *Es gibt hier einen Sportplatz. Gibt es bei euch in der Nähe eine Post? In unserem Dorf gibt es kein Kino.* |
|  | *múltidejűség* | *Präteritum* | *Ich kannte ihn nicht. Sie lernte viel. Die Familie fuhr im Sommer nach Wien.* |
| ***Minőségi viszonyok*** *Melléknevek fokozása, hasonlító mondatok wie és als hasonlítószavakkal*  *gut, besser, am besten, hoch, höher, am höchsten, Ich singe viel schöner als du. Aber am schönsten singt mein Freund, Peter.* | | | |
|  | *Birtokos névmások* | *Sein/e, ihr/e* | *Das ist sein Hemd, das ist ihre Bluse.* |
| ***Térbeli viszonyok*** | irányok, helymeghatározás | *Kettős esettel álló elöljárószók összefoglalása* | *Ich lege das Heft auf den Tisch.*  *Er steht neben dem Bett. Wohin stellst du das Fahrrad? Wo finde ich hier in der Nähe eine Eisdiele?* |
| ***Esetviszonyok*** |  | *Genitiv* | *Die Tür des Zimmers führt in den Garten. Das Schloss des Kaisers finde ich super. Wie gefällt dir Sissis Kleid?* |
| ***Szövegösszetartó eszközök*** | *névmások*  *kötőszavak* | *dieser//diese/dieses*  *wenn, weil, dass* | *Wer hat diesen Mantel? Diese Idee finde ich fantastisch.*  *Wenn das Wetter schön ist, gehen wir aus. Ich gehe nicht gern mit, weil ich viel lernen muss. Weißt du, dass Mutti schon zu Hause ist?* |
| ***Modalitás*** |  | *Dürfen(Präsens, Präteritum)*  *sollen*  *feltételes mód: wäre, hätte, würde*  *felszólító mód: egyes és többes számban, ill. magázva* | *Dürfen wir hier spielen?*  *Du durftest nicht kommen.*  *Soll ich nach Hause gehen?*  *Ich würde am liebsten schwimmen gehen.*  *Iss nicht so viel Schokolade! Lernt zu Hause die Verben! Kommen Sie bitte herein!* |

## **Témakörök a 8. évfolyamon**

Éves óraszám 111 óra

### **Otthon, szűkebb és tágabb környezetem bemutatása 20 óra**

Bútorok, egy szoba berendezésének leírása.

Lakóhelyem, tágabb környezetem. Egy német város bemutatása (Nürtingen).

Szabadidős programok szervezése a magyar és német cserediákok körében ( Nürtingen nevezetességei).

### **Étkezés, sütés, főzés 12 óra**

Étkezési szokások a célnyelvi kultúrában.

Német specialitások. (pl. kenyérfajták), élelmiszervásárlás.

Ismerkedés német süteményekkel.

Ismerkedés német és magyar étkezési szokásokkal, ezek összehasonlítása.

### **Öltözködés, divat, bevásárlás a városban 12 óra**

Ruhadarabok, kedvenc ruháim.

Divat világa, véleményalkotás ruhadarabokról.

Ruhavásárlás a városban baráti körben.

### **Sport, egészség 12 óra**

Sportrekordok, sporteredmények.

Sport a diákok életében, sportnap az iskolában.

Érdekes sportágak (egykerekű bicikli).

Egészséges életmód, tisztálkodás, testápolás.

Kozmetikumok, szépségápolási cikkek.

### **Iskola, barátok, családtagok 20 óra**

Osztályközösség, osztálytársak jellemzése.

Diákcsere programban résztvevő gyerekek bemutatkozása.

Konfliktusok barátok között. Iskolai élet Németországban.

### **Utazás, pihenés, diákcsere program szervezése 20 óra**

Utazás külföldre, utazási előkészületek.

Csereutazás egy német partneriskolával, kapcsolattartás a leendő cserediákokkal (e-mail, facebook).

Az utazás szervezése (szülők tájékoztatása, szállás szervezése).

A közös programok tervezése, nevezetességek a lakóhelyen.

Szabadidős programok szervezése (múzeumlátogatás, belépőjegyek).

Német és osztrák barátok szabadidős tevékenységei.

Állatkerti program szervezése: más kontinensek élővilága.

Veszélyeztetett állat- és növényvilág, környezetvédelem.

### **Fennmaradó órakeret 15 óra**

A tanult nyelvtani fogalomkörök gyakorlására, ismétlésére használható fel.

|  |  |  |  |
| --- | --- | --- | --- |
| **Fogalomkörök 8. évfolyam**  **PA 4 L 1-9** | | | |
|  |  |  |  |
| ***Cselekvés, történés, létezés kifejezése*** | *múltidejűség* | *Präteritum (2)ismétlés* | *Er machte einen Fehler.*  *Er sah krank aus.* |
|  |  | *sich-Verben (2* | *Ich wasche mich. Ich wasche mir die Hände.* |
| ***Térbeli viszonyok*** | *helymeghatározás* | *tulajdonnevek esetében* | *in Wien, aus der Schweiz,*  *in die Bundesrepublik* |
| ***Időbeli viszonyok*** | *időtartam, pontos időpont, gyakoriság* | *Wie lange? Bis wann? Wie oft? Seit wann? Wann?* | *Wie lange bleibt ihr dort? Wann gehst du in die Schule?*  *dieses Jahr, gegen zehn Uhr, eine Stunde lang, seit gestern, einmal am Tag* |
| ***Esetviszonyok*** |  | *außer, wegen* | *Außer deinem Bruder kenne ich niemand. Wegen des schlechten Wetters sind wir hier geblieben.* |
| ***Szövegösszetartó*** | *mellé- és alárendelő kötőszók*  *névmások* | *weil, dass, deshalb, und, oder, sondern, aber*  *kérdőnévmások elöljáróval: womit/worüber…* | *Ich komme nicht, weil ich krank bin. Ich bin dagegen, dass wir ins Kino gehen. Ich höre, dass er kommt. Ich möchte gehen, aber ich muss lernen.*  *Womit schreibst du?*  *Worüber lacht ihr?* |
| ***Vonzatos igék*** |  | *brauchen+Akk.*  *sich freuen+ über, Angst haben + vor, stb* | *Er lacht über uns.*  *Er hat vor dem Hund Angst.* |

# **Függelék – Kommunikációs szándékok**

## A kommunikációs eszközök csoportosítása a következő:

1. A társadalmi érintkezéshez szükséges kommunikációs eszközök
2. Érzelmek kifejezésére szolgáló kommunikációs eszközök
3. Személyes beállítódás és vélemény kifejezésére szolgáló kommunikációs eszközök
4. Információcseréhez kapcsolódó kommunikációs eszközök
5. A partner cselekvését befolyásoló kommunikációs eszközök
6. Interakcióban jellemző kommunikációs eszközök

## A fogalomkörök az alábbi viszonylatok kifejezésére szolgálnak:

1. Cselekvés, történés, létezés
2. Birtoklás
3. Térbeli viszonyok
4. Időbeli viszonyok
5. Mennyiségi viszonyok
6. Minőségi viszonyok
7. Logikai viszonyok

|  |  |
| --- | --- |
| **Kommunikációs eszközök A1 (6. évf.-ig)** | |
| 1. **Társadalmi érintkezéshez szükséges kommunikációs eszközök** | |
| *Köszönés, elköszönés* | *Guten Morgen / Tag! Auf Wiedersehen! Tschüs!* |
| *Köszönet és arra reagálás* | *Danke! Bitte!* |
| *Bemutatkozás* | *Ich heiße Martin.* |
| *Megszólítás* | *Entschuldigung, ich gehe jetzt.* |
| *Érdeklődés hogylét iránt és arra reagálás* | *Wie geht’s dir? Danke, prima. Und dir?* |
| *Bocsánatkérés és arra reagálás* | *Entschuldigung! Kein Problem!* |
| *Gratuláció, jókívánságok és arra reagálás* | *Herzlichen Glückwunsch zum…! Danke. Fröhliche Weihnachten.* |
| 1. **Személyes beállítódás és vélemény kifejezésére szolgáló kommunikációs eszközök** | |
| *Véleménykérés és arra reagálás* | *Magst du Mathe? Ja.* |
| *Valaki igazának az elismerése és el nem ismerése* | *Da hast du (nicht) Recht!* |
| *Egyetértés, egyet nem értés* | *Ja, das stimmt! Das stimmt aber nicht!* |
| *Tetszés, nemtetszés* | *Das finde ich gut / blöd/ toll!* |
| *Dolgok, személyek megnevezése, leírása* | *Das ist mein Bruder.… Meine Mutter ist schön.* |
| *Információ kérés, információadás* | *Wie ist das Zimmer? Prima. /Wie alt bist du? 12.* |
| *Igenlő vagy nemleges válasz* | *ja, nein, nicht, Ich bin nicht dumm!* |
| *Tudás, nem tudás* | *Ich weiß (nicht).* |
| 1. **A partner cselekvését befolyásoló kommunikációs eszközök** | |
| *Kérés* | *Ein Buch, bitte!* |
| *Javaslat és arra reagálás* | *Möchtest du einen Tee? Ja, gerne!* |
| *Meghívás és arra reagálás* | *Kommst du? Ja. Nein, leider nicht..* |
| *Kínálás és arra reagálás* | *Noch ein Stück Kuchen? Ja, bitte. Nein, danke.* |
| 1. **Interakcióban jellemző kommunikációs eszközök** | |
| *Visszakérdezés* | *Wie bitte?* |
| *Nem értés* | *Ich verstehe nicht.* |
| *Betűzés kérése, betűzés* | *Buchstabiere bitte.* |

|  |  |
| --- | --- |
| **Kommunikációs eszközök A2 (8. évfolyamig)** | |
| **Társadalmi érintkezéshez szükséges kommunikációs eszközök** | |
| *Megszólítás* | *Entschuldigung!* |
| Köszönés, elköszönés | Guten Morgen / Tag! Auf Wiedersehen! Tschüs! |
| Köszönet és arra reagálás | Danke! Bitte! |
| Bemutatkozás | Ich heiße Martin. |
| Megszólítás | Entschuldigung, ich gehe jetzt. |
| Érdeklődés hogylét iránt és arra reagálás | Wie geht’s dir? Danke, prima. Und dir? |
| Bocsánatkérés és arra reagálás | Entschuldigung! Kein Problem! |
| Gratuláció, jókívánságok és arra reagálás | Herzlichen Glückwunsch zum…! Danke. Fröhliche Weihnachten. |
| *Személyes levélben megszólítás, elköszönés* | *Lieber Karl!*  *herzlichst Deine…, viele Grüsse* |
| 1. **Személyes beállítódás és vélemény kifejezésére szolgáló kommunikációs eszközök** | |
| Véleménykérés és arra reagálás | Magst du Mathe? Ja. |
| Valaki igazának az elismerése és el nem ismerése | Da hast du (nicht) Recht! |
| Egyetértés, egyet nem értés | Ja, das stimmt! Das stimmt aber nicht! |
| Tetszés, nemtetszés | Das finde ich gut / blöd/ toll! |
| *Akarat, kívánság, képesség* | *ich will…, Ich will das nicht.*  *ich möchte…, Ich möchte nach Hause gehen.*  *ich kann… Ich kann jetzt mitgehen.* |
| 1. **Információcseréhez kapcsolódó kommunikációs eszközök** | |
| Dolgok, személyek megnevezése, leírása | Das ist mei Bruder.… Meine Mutter ist schön. |
| Információkérés, információadás | Wie ist das Zimmer? Prima. /Wie alt bist du? 12. |
| Igenlő vagy nemleges válasz | ja, nein, nicht,  *kein, doch*  *Ich habe kein Geld. Doch, ich spiele auch!* |
| Tudás, nem tudás | Ich weiß (nicht). |
| 1. **A partner cselekvését befolyásoló kommunikációs eszközök** | |
| Kérés | Ein Buch, bitte! *Gibst du mir ein Buch, bitte?* |
| Javaslat és arra reagálás | Möchtest du einen Tee? Ja, gerne! |
| Meghívás és arra reagálás | Kommst du? Ja. Nein, leider nicht. *Nein, es tut mir leid.* |
| Kínálás és arra reagálás | Noch ein Stück Kuchen? Ja, bitte. Nein, danke. |
| 1. **Interakcióban jellemző kommunikációs eszközök** | |
| Visszakérdezés | Wie bitte? |
| Nem értés | Ich verstehe nicht. |
| Betűzés kérése, betűzés | Buchstabiere bitte. |